黄牛峽廟
作者：陸游
朝代：宋

paragraphs: 三峽束江流，崖谷互吐納。
黄牛不負重，雲表恣蹴蹋。
吳船與蜀舸，有請神必答。
誰憐馬遭刖，百歲創未合。
柂師浪奔走，烹彘陳酒榼。
紛然餕神餘，羮{炙火=肉}爭嘬嚃。
空庭多落葉，日莫聲颯颯。
奇文粲可辨，高古篆籕雜。
村女賣秋茶，簪花髻鬟匝。
襁兒著背上，帖妥若在榻。
山寒雪欲下，虎出門早闔。
我行忽至此，臨風久嗚唈。